**Opis predmetu zákazky**

**A ) Aktualizácia infraštruktúry a aplikácie pre prevádzku systému EUCARIS**

S cieľom zabezpečiť aktuálnosť a bezpečnosť prevádzkovaného prostredia sa požaduje upgrade infraštruktúry, aplikácie a súvisiacich softvérových produktov na podporované aktualizované verzie.

**B ) Inštalácia, konfigurácia a migrácia údajov IS EUCARIS**

Inštalácia aktualizovanej verzie IS EUCARIS do produkčného a testovacieho prostredia, úplnej konfigurácie týchto prostredí vyplývajúcej z analýzy existujúceho riešenia a požiadaviek IS EUCARIS.

Požaduje sa vykonať migrácia údajov do nového prostredia.

**C ) Analýza, návrh a implementácia integračných rozhraní modulov systému EUCARIS**

S cieľom zaistenia plynulého chodu jednotlivých modulov vrátane pravidelných softvérových a bezpečnostných aktualizácií vrátane riešenia technických problémov sa vykoná analýza a návrh stávajúcich a nových integračných rozhraní a modulov. Predmetom dodávky bude nové integračné rozhranie na informačné systémy Ministerstva vnútra SR, Ministerstva dopravy SR a Ministerstva financií SR. Poskytovateľ vykoná analýzu, návrh, dodávku a implementáciu IS EUCARIS do nového aktualizovaného prostredia vrátane nových integračných rozhraní a modulov. Jedná sa primárne o:

 existujúce moduly VHInfo (vehicle information)/AVI, DLInfo (driving licence information), Prům, CBE, RESPER, MILEAGE, VAT, Toll

nové moduly IVI/COC k 1.1.2026 ako aj náhradu VHinfo za AVI a RESPER za RESPER 2 k 1.7.2025.

**D ) Odovzdanie dokumentácie prostredia a zdrojových kódov riešenia**

Súčasťou dodávky bude dodanie analytického modelu, ktorý sa používa ako zadanie pre implementáciu zmien je spravovaný v nástroji Select Architect (SA), detailného návrhu riešenia a dodanie inštalačnej a prevádzkovej dokumentácie.

Zhotoviteľ poskytne export aktuálneho úplného analytického modelu z uvedeného nástroja, výber formátu exportu vykoná objednávateľ (z možností podporovaných SA).

Export analytického modelu bude naimportovaný Poskytovateľom do GitLab MV SR repozitára projektu v prostredí DDS (Datacenter devops services).

Súčasťou dodávky budú zdrojové kódy aplikácie vrátane podporných buildovacích nástrojov a konfigurácie prostredia, ktoré budú nakopírované do GitLab repozitára Objednávateľa.

Adresárová štruktúra zdrojového kódu bude popísaná v samostatnom dokumente. Dokument bude obsahovať základné informácie nevyhnutné pre prehľad a efektívnu orientáciu v zdrojových kódoch, vrátane dátového modelu a spôsobu zostavovania aplikácie vrátane závislostí. Dokumentácia obsahujúca dynamické časti napr. konfigurácie, vstupy, IP adresy a pod. bude uložená výlučne priamo na Gitlabe MVSR.

**E) Školenie prevádzkového personálu**

Zaškolenie personálu Objednávateľa prebehne nasledovne:

1. vysvetlenie štruktúry repozitára GitLab MV SR,
2. zaškolenie na realizáciu zostavenia verzie aplikácie,
3. predvedenie procesu nasadenia novej verzie aplikácie,
4. monitoring a prevádzku aplikácie

Súčasťou bude tiež zodpovedanie nejasností v dokumentácii, prípadne aktualizácia dokumentácie po zapracovaní pripomienok Objednávateľa.

Školenie prebehne prezenčnou formou v školiacich priestoroch Objednávateľa.